CELEX: C2004/228/51
Language: et
Date: 2004-09-11 00:00:00
Title: Kohtuasi C-280/04: Eelotsusetaotlus, mille esitas Vestre Landsret (Taani) 25.06.2004. aasta määrusega kohtuasjas Jyske Finans versus Skatteministeriet

11.9.2004   
            
            
               ET
            
            
               Euroopa Liidu Teataja
            
            
               C 228/25
            
         Eelotsusetaotlus, mille esitas Vestre Landsret (Taani) 25.06.2004. aasta määrusega kohtuasjas Jyske Finans versus Skatteministeriet
   (Kohtuasi C-280/04)
   (2004/C 228/51)
   Euroopa Ühenduste Kohus on saanud Vestre Landsret (Taani) 29. juuni 2004. aasta määrusega otsustatud eelotsusetaotluse kohtuasjas Jyske Finans versus Skatteministeriet, mis saabus kohtukantseleisse 25.juunil.2004.
   Vestre Landsret (Taani) palub Euroopa Kohtult eelotsust järgmistes küsimustes:
   
               1)
            
            
               Kas nõukogu kuuenda käibemaksudirektiivi 77/388/EMÜ (1) artikli 13 B osa punkti c, koostoimes artikli 2 lõikega 1 ja artikli 11 A osa lõike 1 punktiga a tuleb tõlgendada selliselt, et kõnealused sätted keelavad liikmesriigil säilitamast käibemaksuseadusest tulenevat õiguslikku olukorda, mille kohaselt on maksukohustuslane, kes on – erinevalt kasutatud autode vahendajatest ja teistest kasutatud autode müügiga tegelevatest ettevõtjatest – oma põhivahendite hulka arvanud suures ulatuses kapitalikirjetena kajastatud investeeringuid on kohustatud maksma nende varade müügilt käibemaksu isegi juhul, kui need varad on ostetud maksukohustuslastelt, kes ei deklareerinud esemete ostuhinnalt arvestatavat käibemaksu, mille tulemusena kõnealune isik ei saanud vara soetamise ajal käibemaksu maha arvestada?
            
         
               2)
            
            
               Kas kuuenda käibemaksudirektiivi artiklit 26a A osa punkti e tuleb tõlgendada selliselt, et mõiste “maksukohustuslik vahendaja” hõlmab ainult isikuid, kelle põhitegevus on kasutatud kaupade ost ja müük, kui nende kaupade soetamise ainuke või peamine eesmärk on teenida nende edasimüügilt majanduslikku kasu, või hõlmab see mõiste ka isikuid, kes tavaliselt müüvad kasutatud kaupa liisingperioodi lõppedes eelnevalt kirjeldatud asjaoludel kõrvaltegevusena oma peamisest liisinguga seotud majandustegevusest?
            
         
      (1)  Nõukogu kuues direktiiv 77/388/EMÜ, 17. mai 1977, kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas. EÜT 1997 L 145, lk 1, muudatused EÜT 1977 L 149, lk 26.